Foto24 Website | Foto24 Webiste
HomeContactPhoto salesPhotographersSample Page
This entry was posted in Uncategorized on October 30, 2013 by foto24co.	Petrol joggies staak
Leave a reply	Petrol joggie staking in Kaapstad:
Foto’s: Liza van Deventer
Staking in Johannesburg: Foto’s: Nelius Rademan
Joggies staak by pompe
Geduld van mense gevra
Deur: Jody Nel
Duisende petroljoggies gaan vandag begin staak om hoër lone.
Sowat 70 000 joggies wat lede van die vakbond Numsa is, asook ander werkers aan die dienskant van die motorbedryf, gaan staak.
Numsa het gistermiddag aangekondig die staking van drie weke deur werkers by motorfabrieke is verby. Sowat 30 000 monteurs in fabrieke van Toyota, Ford, General Motors en Nissan het gestaak.
Die skikking tussen die motorvervaardigers en Numsa sluit in ’n verhoging van 11,5% vanjaar en 10% vir 2014 en 2015. Werkers behoort vandag na fabrieke terug te keer.
Lees nog stories in Beeld oor die staking:
Wet sê joggies moet ingooi
Hou gesondheids-, veiligheidsrisiko in
Cosatu-lede in motorbedryf begin staak
Enkele petroljoggies help motoriste
Vavi steun petroljoggies se loon-eis
This entry was posted in Uncategorized on September 12, 2013 by .	Fotos van die week
Leave a reply	Young boys playing football in the home village of former president Nelson Mandela, Qunu in the Eastern Cape. Photo Felix Dlangamandla
Die Proteas se Faf du Plessis. Die Proteas, wat die naweek in Johannesburg bymekaargekom het ter voorbereiding van die komende seisoen, het ’n “opwarmingswedstryd” teen ’n groep laerskoolkinders gespeel. KFC het die wedstryd by Monte­casino aangebied as deel van sy laerskoolprogram om kinders aktiewer te kry. Die Proteas het 52 lopies aangeteken en die laerskoolspan 37. Foto: Cornel van Heerden
Ehram Majdof (34), ’n wêreldkampioen skopbokser van Azerbaijan, help Nhlanha Sibiya (9) met sy skopbokstegniek by die Stanza Bopape-gemeenskapsentrum in Mamelodi-Oos. Lees die storie in Tshwane Beeld. Foto: Alet Pretorius
Danie Venter skerm ter voorbereiding van sy wêreldtitelgeveg. Lees die storie in Beeld. Foto: Alet Pretorius
‘n Stuk of 300 boere trek saam op Dombietersfontein in die Victoria-wes -distrik vir Konsortium Merino se lente-veiling. Gawie en Madaleine van Heerden speel gasheer en -vrou op dié veiling waar 324 ramme aangbied is. Lees van die veiling in Volksblad. Foto: Conrad Bornman
‘n Stuk of 300 boere trek saam op Dombietersfontein in die Victoria-wes -distrik vir Konsortium Merino se lente-veiling. Gawie en Madaleine van Heerden speel gasheer en -vrou op dié veiling waar 324 ramme aangbied is. Foto: Conrad Bornman
Eljoren Goeda van Sanccob laat Maandag malgasse vry nadat die voëls skoongewas is van die olie wat die Kiani Satu naby Wildernis in die see gelek het. Lees die storie in Die Burger. Foto: Werner Hills
Bayworld se verbeterings is voltooi en is oop vir die publiek. Foto: Werner Hills
As die Dierebeskermingsvereniging in Vanderbijlpark nie voor die einde van die maand genoeg geld inkry om daaglikse koste te dek nie, sal al die diere wat hier versorg word van kant gemaak word. Lees die storie in Beeld. Foto: Nelius Rademan
Isaac Thomas, ’n hawelose man, staan voor sy kunsinstallasie, die Isaac-toring, by die Spaza-galery in Johannesburg. Kyk na nog fotos van Isaac. Foto: Lisa Hnatowicz
Isaac Thomas, ’n hawelose man, sit onder die boom waar hy bly in Centurion langs die hoofweg. Foto: Lisa Hnatowicz
Duisende ballonne word gister by Unisa se hoofkampus in Pretoria as deel van Cancervive, ’n kankerbewusmakingsveldtog, losgelaat. Die veldtog is ’n projek deur kankeroorwinnaars en die nie-winsgewende organisasie People Living with Cancer. Nadat die ballonne losgelaat is, het honderde studente aan ’n pretloop, begelei deur 30 kankeroorwinnaars op motorfietse, deelgeneem. Die motorfietsryers het toe as deel van die jaarlikse week lange kankerbewusmakingsveldtog na Kaapstad vertrek. Foto: Theana Breugem
Lentetyd. Blomme in die Weskus Nasionale Park. Charlotte Plummer (2) van Constantia geniet die blommeprag in die park. Lees oor die blomme in die Weskus Nationale Park in Die Burger. Foto: Leanne Stander
In die oomblik. Berge by die Theewaterskloofdam buite Villiers. Foto: Liza van Deventer
Marissa van der Merwe met die historiese Lewis-skaakstel wat omtrent ’n millennium oud is. Foto: Herman Verwey
Tinus Groenewald, na bewering lid van ’n veediefstalsindikaat, gister in die Modimolle-landdroshof. Lees die storie in Beeld. Foto: Herman Verwey
This entry was posted in Uncategorized on September 9, 2013 by .	Isaac se toring
1 Reply	Foto’s: Lisa Hnatowicz
Parys mag dalk die Eiffel-toring hê, maar Suid-Afrika se Jozi het nou die Isaac-toring.
Isaac Thomas (33), ’n hawelose man van Pretoria, versamel al minstens ’n jaar lank rommel vir herwinning en nou kan hy homself ook ’n kunstenaar noem – met sy eie toring.
’n 32-jarige straatkunstenaar wat homself R1 noem, het saam met Thomas ’n kunsinstallasie gemaak uit die bottels wat hy versamel het.
This entry was posted in Uncategorized on September 6, 2013 by .	Fotos van die Week
Leave a reply	Gerhard Lourens in aksie op die Suid-Afrikaanse ringsteek-en-lemoensnykampioenskap vir ruiters, wat eergister op die Lenteskou in Pretoria gehou is. Foto: Theana Breugem
Die westelike dele van Suid-Afrika gaan gebuk onder ‘n erge droogte. Wessel van Wyk saam met sy hond Lara op sy plaas Tipirery naby Vryburg. Foto: Conrad Bornman
Wessel van Wyk se hond Lara hardloop op sy plaas Tipirary naby Vryburg. Foto: Conrad Bornman
Vars koei vir die skou. Cupcake, ’n sesjarige Pinzgauer-koei van die Bestiame Pinzgauer-stoet in Limpopo, word gister van kop tot tone gewas sodat sy op die Lenteskou in Pretoria vertoon kan word. Die beesras, oorspronklik van Oostenryk, is ’n dubbeldoelras wat vir vleis en melk gebruik kan word. Die Lenteskou, voorheen die Pretoriase Skou, het gister begin en duur tot Sondag. Van verlede jaar is die skou ’n landboufees vir groot- en kleinveeboere. Foto: Theana Breugem
‘n Lid van die Mangaung Metro se brandweer in Botshabelo besig om vlamme te blus van n motor wat brand op die N8 in die vroee oggendure van Sondag. Niemand is in die voorval beseer nie. Foto: Conrad Bornman
Die westelike dele van Suid-Afrika gaan gebuk onder ‘n erge droogte. Martha en Katriena, met bondels droe hout wat hulle tussen Leeudoringstad en Wolmaransstad opgetel het. Foto: Conrad Bornman
An unusual ‘visitor’ to Table Mountain – a snowman – proves just how strange Cape Town’s weather has been this week Photo: Jaco Marais
’n Kind stap verby ‘n straatstalletjie in Khayelitsha ’n Dubbele kouefront het die Wes-Kaap vandeesweek getref. Lees oor die weer in Beeld. Foto: Liza van Deventer
‘n Reuse-plakkerskamp in Protea-Suid, Soweto, is een van die gebiede waar onwettige kragkabels soos spinnerakke gespan is om elektrisiteit aan meer as 6 000 inwoners te voorsien. Onluste het twee weke gelede daar uitgebreek omdat Eskom inwoners se informele kragverbindings telkens afsny. Kyk na nog fotos van die onwettinge verbindings. Foto: Lucky Maibi
Die Springbokke Lourens Adriaanse en Tendai Mtawarira bult gister hul skrumspiere by die hoërskool Fourways. Foto: Christiaan Kotze
Winnie Shibambo het in die Just Walk Bionics-rehabilitasiesentrum in Sandton vir die eerste keer in jare geloop. Kyk na nog fotos van Winnie se eerste tree. Foto: Cornél van Heerden
Die lyk van die man wat op Bertus Moolman se grond net buite Fochville doodgeskiet is, lê tussen ’n klomp hutte. Lees die storie in Beeld. Foto: Cornél van Heerden
Kinders speel in ‘n haarsalon langs die pad in Fochville. Foto: Nelius Rademan
Mapaseka (Speed-star) Makhanya op pad na haar rekordsege in die Spar vroue wedloop, wat oor 10 km beslis word. René Kalmer (links) het tweede gekom. Foto: Theana Breugem
This entry was posted in Uncategorized on September 2, 2013 by .	‘Ek kan weer loop!’
1 Reply	Winnie Shivambo, wat weens ’n nekoperasie verlam is, het haar eerste tree in tien jaar gegee met die eksoskelet. Sy het emosioneel vertel dat sy ná haar operasie hoop verloor het om ooit weer te loop. “Die rolstoel het my lewe geword. Om weer te kan loop is ongelooflik.” Foto’s: Cornel van Heerden
Geraamte gee talle verlamdes hoop
’n Gedeeltelike kwadrupleeg van Johannesburg het die Suidelike Halfrond se eerste meganiese eksoskelet gekoop en gebruik dit nou om spinale pasiënte weer te laat loop.
Justin Smith, ’n ingenieur wat weens ’n skietwond ’n kwadrupleeg was, het R1,7 miljoen vir dié masjien betaal nadat hy in 2007 danksy maande se rehabilitasie in Amerika beweegkrag in sy regterhand en bene gekry het.
Smith is in 2004 in die nek geskiet tydens ’n rooftog by sy huis. Die koeël het sy C6-nekwerwel getref en hy was van die bors af ondertoe verlam.
“Hulle het gesê hulle weet nie of ek ooit weer sal loop nie. Ek het besluit om dit nie te aanvaar nie,” het Smith gesê.
Hy het maande lank in ’n rehabilitasiesentrum geleer hoe om ’n rolstoel te gebruik, maar wou begin oefen om weer te loop.
“Ek het navorsing gedoen en besef daar is nie ’n plek in Suid-Afrika wat my kan help om weer te leer loop nie.”
Ná sy rehabilitasie oorsee kan hy al sonder ’n eksoskelet sowat 200 m ver loop.
This entry was posted in Uncategorized on August 29, 2013 by .	Onwettige kragverbindings
1 Reply	Foto’s: Lucky Maibi
R4 miljard se krag gesteel
Bedags afgesny, snags weer aan
Eskom en plaaslike owerhede ly jaarliks verliese van tot R4 miljard weens elektrisiteitsdiefstal.
Volgens die kragvoorsiener het hy die afgelope drie jaar sowat 76 931 onwettige kragverbindings ontkoppel.
’n Reuse-plakkerskamp in Protea-Suid, Soweto, is een van die gebiede waar onwettige kragkabels soos spinnerakke gespan is om elektrisiteit aan meer as 6 000 inwoners te voorsien. Onluste het twee weke gelede daar uitgebreek omdat Eskom inwoners se informele kragverbindings telkens afsny.
Volgens Maans van Wyk, voorsitter van die Landless ­People’s Movement (LPM), is al die informele kragtoevoer herstel. “Die plakkers meen daar word teen hulle gediskrimineer omdat Eskom weier om gratis krag aan hulle te voorsien.”
Van Wyk vertel ingenieurs wat hul werk by Eskom verloor het, koppel die informele kabels teen betaling.
“Bedags kom die amptenare van Eskom, sny ons krag af, maar snags kom die ingenieurs en koppel dit weer.”
Winkeleienaars in die gebied wie se kragbokse “getap” word, is moedeloos en meen Eskom het beheer verloor.
Werkers in die Jabulani-ysterwarewinkel in Protea-Suid sê hulle kry min sake gedoen omdat die spinnerak van gelaaide kragdrade voor die winkel se hoofingang gespan is.
Mense, donkies en honde is glo al daar doodgeskok. Dit gebeur veral op reëndae, sê Van Wyk.
Hy dra ’n wolmus omdat hy gedurig onder die drade deurloop en wol ’n swak geleier van elektrisiteit is, sê hy.
Lees die storie in Beeld. This entry was posted in Uncategorized on August 28, 2013 by .	Jagters van die trekbok
Leave a reply	Foto’s: Conrad Bornman
Jagters van die trekbok
Nag ná nag oes hulle vir winkels en restaurante
Phillipolis. – Rateltaai. Kliphard. Dodelik.
Die Suid-Vrystaatse springbokjagters beoefen ’n werk waarin jy nie Springbok-kleure sal kry nie. Dis te moeilik.
Hulle is die oesjagters van die trekbok.
In die Suid-Vrystaat loop nog baie troppe van honderde trekspringbok.
Nag vir nag jag dié ouens springbokke vir ’n lewe waar die kwik soms tot -12°C daal. Maar hulle skiet ’n springbok op 200 m tussen die oë.
Een nag is seker avontuurlik vir ’n stadsjaap. Die nagjagters van die Suid-Vrystaatse vlaktes doen dit nág vir nág. Seisoen ná seisoen. Biltongjagters sal ná twee aande katte skiet om net by te hou.
Arno du Plessis, ’n 26-jarige boer en professionele oesjagter, is nie ’n biltongjagter nie. Hy skiet vir ’n lewe. As hy springbokke oes met sy .222-geweer wat hy voor op die Land
Cruiser se paneelbord saamry, is hy dodelik akkuraat.
This entry was posted in Uncategorized on August 28, 2013 by .	Fotos van die week
Leave a reply	’n Brandweerman blus die laaste hardnekkige vlamme tussen die oorblyfsels van ’n afgebrande lapa en ’n deel van ’n huis in Moreletapark, Pretoria, wat ook deur die vlamme bygekom is.
Waldo Potgieter (9) van Alberton jaag met sy motorboot op die Rynfield-dam in Benoni. Lees meer van Waldo in Beeld. Foto: Christiaan Kotze
Cold wave. Jeanne Gamble enjoys a crashing wave while walking her two dogs, Sofie (right) and Benn – brother and sister – along the beach. Cold weather gripped Cape Town this week.
Koue weer in Kaapstad. Foto: Liza van Deventer
Kinders spring op die trampolien tussen geboue in Alexandra. Dit is hier waar die Alexandra-trampolienklub se talent gekweek word. Kyk na nog fotos in Rapport. Foto: Nicolene Olckers
Canadian Punk band Billy Talent played the official Oppikoppi Afterparty at the Pretoria Botanical Gardens on Saterday. Photo: Alet Pretorius
Die Norvalspont-konsentrasiekamp. Johan de Beer van Limpopo is ‘n oud-onderwyser wat jare lank navorsing gedoen het oor die kamp. Foto: Conrad Bornman
Johan Prinsloo saam met sy dogter Casandra Kruger en sy vrou Katrien in die hof. Hy het op aanklagte van hoogverraad en sameswering om terreurdade te pleeg in die Bloemfonteinse landdroshof verskyn. Hy is saam met drie ander mansis op 16 Desember verlede jaar in hegtenis geneem. Foto: Conrad Bornman
’n Reuse-plakkerskamp in Protea-Suid, Soweto, is een van die gebiede waar onwettige kragkabels soos spinnerakke gespan is om elektrisiteit aan meer as 6 000 inwoners te voorsien. Onluste het twee weke gelede daar uitgebreek omdat Eskom inwoners se informele kragverbindings telkens afsny. Lees meer oor onwettige kragkonneksies in Beeld. Foto: Lucky Maibi
Ongeveer 20 000 Jehovahsgetuies het in die Pilditch-sportstadion in Pretoria saamgetrek ter afsluiting van ’n spesiale driedag-konvensie. Lees die storie in Beeld. Foto: Alet Pretorius
Oscar Pistorius kom aan by die Pretoriase landdroshof Maandag oggend. Die staat het die klagstaat ingedien en Pistorius sal volgende jaar in die hooggeregshof hier verhoor word. Foto: Herman Verwey
’n Emosionele Oscar Pistorius bid saam met sy broer, Carl, en suster, Aimée, voordat sy hofsaak in die Pretoriase landdroshof begin. Die staat het die klagstaat ingedien en Pistorius sal volgende jaar in die hooggeregshof hier verhoor word. Kyk na meer fotos van Oscar se hofverskyning. Foto: Alet Pretorius
Monika Fouche, haar man, Karneels, en hul verstandelik gestremde seun (18) slaap buite hul huis (regs agter) omdat onwettige plakkers dit beset het. Foto: Lucky Maibi
Temboe-koning Dalindyebo: Opstoker, daggaroker…en nou DA-lid. Dalindyebo voor die rondawels van die oorspronklike Bumbane Great Place. Lees meer oor die Temboe-koning in By. Foto: Felix Dlangamandla
Agang SA leader Mamphela Ramphele (middle) briefs media on her finances. On her left is Moeketsi Mosola political director for Agang and on her right Nkosinathi Solomon, Campaign director. Foto: Cornel van Heerden
This entry was posted in Uncategorized on August 26, 2013 by .	Fotograwe by die Oscar Pistorius hofverskyning
Leave a reply	Beeld het vandag op bl. 4 ‘n foto van Getty fotograaf, Jemal Countess, gebruik van Oscar Pistorius wat met Kenny Oldwadge, sy regsverteenwoordiger, in die landdroshof in Pretoria, praat.
Foto24 fotograaf, Alet Pretorius het die oomblik vasgevang toe Jemal (in die rooi baadjie) die foto neem.
Lees oor die Oscar hofverskyning in Beeld:
‘Hy moenie tweede Shrien word’
This entry was posted in Uncategorized on August 20, 2013 by .	Post navigation
Petrol joggies staak
Isaac se toring
Recent CommentsMr WordPress on Hello world!Fotos van die week « Foto24 on Isaac se toringFotos van die Week « Foto24 on ‘Ek kan weer loop!’Fotos van die Week « Foto24 on Onwettige kragverbindingsFotos van die week « Foto24 on Oscar Pistorius hofverskyningArchives	October 2013